Odločba Komisije

z dne 16. novembra 1999

o posebnih pogojih za uvoz ribiških proizvodov s poreklom iz Socialistične republike Vietnam

(notificirano pod dokumentarno številko K(1999) 3758)

(Besedilo velja za EGP)

(1999/813/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [1], kakor je bila nazadnje spremenjena z Direktivo 97/79/ES [2], in zlasti člena 11 Direktive,

ob upoštevanju naslednjega:

(1) Strokovnjak Komisije je opravil inšpekcijski obisk v Socialistični republiki Vietnam, da bi preveril razmere, v katerih se ribiški proizvodi proizvajajo, skladiščijo in odpošljejo v Skupnost.

(2) Določbe zakonodaje Socialistične republike Vietnam o zdravstvenem inšpekcijskem nadzoru in spremljanju ribiških proizvodov se lahko obravnavajo kot enakovredne tistim, ki jih predpisuje Direktiva 91/493/EGS.

(3) V Socialistični republiki Vietnam je "National Fisheries Inspection and Quality Assurance Center (Nafiqacen) of the Ministry of Fisheries" (Nacionalni center za inšpekcijo in zagotavljanje kakovosti v ribištvu na Ministrstvu za ribištvo) sposoben učinkovito preverjati uporabo veljavnih zakonov.

(4) Postopek za pridobitev zdravstvenega spričevala iz člena 11(4)(a) Direktive 91/493/EGS mora vključevati tudi opredelitev vzorca spričevala, minimalne zahteve glede jezikov, v katerih mora biti napisano, in položaj osebe, pooblaščene za podpis tega spričevala.

(5) V skladu s členom 11(4)(b) Direktive 91/493/EGS je treba na pakiranja ribiških proizvodov pritrditi oznako, na kateri je navedeno ime tretje države in številka odobritve/registrska številka obrata, predelovalnega plovila, hladilnice ali zamrzovalnega plovila izvora.

(6) V skladu s členom 11(4)(c) Direktive 91/493/EGS je treba sestaviti seznam odobrenih/registriranih obratov, predelovalnih plovil ali hladilnic; treba je sestaviti seznam zamrzovalnih plovil, registriranih v skladu z Direktivo 92/48/EGS [3]; te sezname je treba sestaviti na podlagi sporočil Nafiqacen Komisiji; ker mora zato Nafiqacen zagotoviti skladnost z določbami, ki so za ta namen opredeljene v členu 11(4) Direktive 91/493/EGS.

(7) Nafiqacen je dal uradna zagotovila v zvezi s skladnostjo s pravili, določenimi v poglavju V Priloge k Direktivi 91/493/EGS, in v zvezi z izpolnjevanjem zahtev, enakovrednih zahtevam za odobritev ali registracijo obratov, predelovalnih plovil, hladilnic ali zamrzovalnih plovil, ki so določene z navedeno Direktivo.

(8) Ukrepi, predvideni s to odločbo, so v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

"National Fisheries Inspection and Quality Assurance Center (Nafiqacen) of the Ministry of Fisheries" (Nacionalni center za inšpekcijo in zagotavljanje kakovosti v ribištvu na Ministrstvu za ribištvo) je pristojni organ v Socialistični republiki Vietnam za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/493/EGS.

Člen 2

Ribiški proizvodi in proizvodi iz ribogojstva s poreklom iz Socialistične republike Vietnam morajo izpolnjevati naslednje pogoje:

1. vsako pošiljko mora spremljati oštevilčeno izvirno zdravstveno spričevalo, pravilno izpolnjeno, podpisano, z datumom, ki obsega en sam list, v skladu z vzorcem iz Priloge A k tej odločbi;

2. proizvodi morajo izvirati iz odobrenih obratov, predelovalnih plovil, hladilnic ali registriranih zamrzovalnih plovil, naštetih v Prilogi B k tej odločbi;

3. razen v primeru zamrznjenih ribiških proizvodov v razsutem stanju, namenjenih za proizvodnjo konzervirane hrane, mora biti na vseh pakiranjih z neizbrisnimi črkami zapisana beseda "Vietnam" in številka odobritve/registrska številka obrata, predelovalnega plovila, hladilnice ali zamrzovalnega plovila izvora.

Člen 3

1. Spričevala iz člena 2(1) morajo biti napisana v vsaj enem uradnem jeziku države članice, kjer se opravijo pregledi.

2. V spričevalih mora biti navedeno ime, položaj in podpis predstavnika Nafiqacen in njegov uradni žig, ki je drugačne barve od drugih zaznamkov na spričevalu.

Člen 4

Ta odločba je naslovljena na države članice.

V Bruslju, 16. novembra 1999

Za Komisijo

David Byrne

Član Komisije

[1] UL L 268, 24.9.1991, str. 15.

[2] UL L 24, 30.1.1998, str. 31.

[3] UL L 187, 7.7.1992, str. 41.

--------------------------------------------------

PRILOGA A

+++++ TIFF +++++

+++++ TIFF +++++

--------------------------------------------------

PRILOGA B

I. SEZNAM ODOBRENIH OBRATOV Z DOVOLJENJEM

Št. | Ime | Naslov |

003 DL 02 | Special aquatic products import and export company (Seaspimex) —Factory No 2 | Tan Binh district, Ho Chi |

008 DL 07 | An Giang fishery import-export company, workshop No 1.— Agifish | Long Xuyen town An, |

012 DL 12 | Song Huong import export seafoods company — Soseafood | Hue city, Thua Thien Hue province |

017 DL 21 | Seaprodex Tien Giang | My Tho city, Tien Giang |

024 DL 32 | Thuan Phuoc seafoods and trading corporation — Thuan Phuoc | Hai Chau district, Da Nang |

038 DL 103 | Cau Tre Enterprise — CTE Workshop No 3 | Tan Binh district, Ho Chi |

060 DL 110 | Kiengiang seaproducts import and export company (Kisimex) — Kien | Rach Gia town, Kien Giang |

053 DL 121 | Ngoc HaCompany Ltd foodprocessing and Trading | Thu Duc district, Ho Chi |

067 DL 130 | Minh Hai Jostoco | Ca Mau town, Ca Mau |

070 DL 132 | Soc Trang foodstuff and general import export company — Fimex VN | Soc Trang town, Soc Trang |

063 DL 129 | Sagimexco | Sa Dec town, Dong Thap |

077 DL 138 | Hung Thanh Phu Quoc fish sauce manufacture enterprise | Phu Quoc district, Kien |

078 DL 139 | Thanh Ha Co. Ltd | Phu Quoc district, Kien |

073 DL 134 | Can Tho — agricultural and animal products imex company Cataco | Can Tho city, Can Tho |

058 DL 127 | Song Tien No 2ST2 | Chau Than district, Tien |

080 DL 141 | Phu Than frozen factory | Chau Thanh district, Can |

050 DL 118 | Minh Hai Sea products. Import and export Corporation new sea products processing factory | Ca Mau Town, Ca Mau |

057 DL 125 | Hai Nam Co. Ltd | Phan Thiet town, Binhthuan |

--------------------------------------------------